open-index/open-wikipedia-markdown huggingface dataset:
Marianne Wilhelmsen

**Marianne Wilhelmsen** var generalsekretær i Arbeidernes Ungdomsfylking (AUF) 2012–2014. Hun er utdannet kaospilot, har en master i strategi og kompetanseledelse og har tidligere blant annet jobbet med AUFs og Arbeiderpartiets oppfølgning etter 22.07.11.

## Referanser
Aleksandr Isjkov

**Aleksandr Akimovitsj Isjkov** (russisk: Александр Акимович Ишков; født 16. august 1905, død 1. juni 1988) i Stavropol var fiskeriminister i Sovjetunionen. Han er i Norge mest kjent som leder av delegasjonen som forhandlet med havrettsminister Jens Evensen om fiskeriavtaler og maritime økonomiske soner i nordområdene. Delelinjeproblemene i Barentshavet (Gråsonen) og den norske fiskevernsone rundt Svalbard var aktuelle forhandlingsspørsmål i hans tid som fiskeriminister. 

Isjkov begynte å jobbe i 1919 som hjelpegutt i en elektromekanisk butikk. Siden ble fikk han jobb i fiskeindustrien og fra 1930 hadde han lederoppgaver. Fra 1940 til 1945 var han politisk kommissær. Deretter ble han regional minister for fiskeindustrien i vestlige deler av Sovjetunionen, og fra 1948 var han fiskeriminister til 1950. Fra 1954 ble han viseminister for matproduksjonsindustrien og fra 1957 medlem av Sovjetunionens plankomite. fra 1962 var han leder av komiteen for fiskeindustrien. Han ble valgt til medlem av Sentralkomiteen fra 21. til 24. partikongress og utsending til Det høyeste Sovjet flere ganger. Han er tildelt Leninordenen fire ganger, to andre ordener og flere medaljer.

## Kilder
* The Great Soviet Encyclopedia, 3rd Edition (1970-1979)
* Hvem Hva Hvor 1979 side 116

## Eksterne lenker
* Ishkov, Aleksandr Akimovich i The Free Dictionary
The Sessions

***The Sessions*** (opprinnelig navn ***The Surrogate***) er en amerikansk independent dramafilm fra 2012 skrevet og regissert av Ben Lewin. Den er basert på en fortelling av Mark O'Brien, en poet som er paralysert fra halsen og ned på grunn av polio som leide en sexsurrogat for å miste møydommen sin. John Hawkes og Helen Hunt har hovedrollene som O'Brien og sexsurrogaten Cheryl Cohen-Greene, respektivt.

Filmen debuterte på Sundance Film Festival i 2012, hvor den vant Audience Award (U.S. Dramatic) og en U.S. Dramatic Special Jury Prize for Ensemble Acting. Fox Searchlight Pictures skaffet seg distribusjonsrettighetene og utga filmen i 2012. *The Sessions* fikk veldig possitive kritikker, som spesielt hyllet tolkningene til Hawkes og Hunt. Hunt ble nominert til Academy Award for Best Performance by an Actress in a Supporting Role under den 85. Oscar-utdelingen.

## Plott
O'Brien er en mann i en jernlunge som bestemte seg for at han ønsket å miste sin møydom. Etter å ha konsultert med en prest, Father Brendan, tar han kontakt med Cheryl Cohen-Greene, en profesjonell sexsurrogat.

## Rolleliste
* John Hawkes som Mark O'Brien
* Helen Hunt som Cheryl Cohen-Greene
* William H. Macy som Father Brendan
* Moon Bloodgood som Vera
* Annika Marks som Amanda
* W. Earl Brown som Rod
* Blake Lindsley som Laura White
* Adam Arkin som Josh
* Robin Weigert som Susan
* Rusty Schwimmer som Joan
* Rhea Perlman som Mikvah Lady

## Priser
FIlmen vant Audience Award: U.S. Dramatic mens skuespillerne fikk Special Jury Prize for Ensemble Acting under 2012 Sundance Film Festival.

## Referanser


## Eksterne lenker
* 
*
Pirquetprøve

**Pirquetprøve** eller *Pirquets reaksjon* var den vanligste diagnostiske testen brukt for å fastslå tuberkulose. Prøven ble utviklet av legen Clemens von Pirquet. Pirquet-prøven ble i Norge som siste land i verden i 2004 erstattet av Mantoux-metoden. I Norge ble bl.a. alle ungdomsskoleelever testet med pirquetprøve før BCG-vaksinasjon til 2004.

## Referanser


## Eksterne lenker
* Store medisinske leksikon
Bedik

**Bedik** eller **Bedick** er en liten folkegruppe som lever sørøst i Senegal. Det er anslått at det er litt over 4&nbsp;000 personer som tilhører bedikfolket. 

Bedikfolket er tradisjonelt animister. De livnærer seg av husdyrhold, mest for salg, deres eget kosthold er i stor grad vegtabilsk.

Verdensarvminnet *[[Bassarilandskapet]]* omfatter kulturlandskap formet av bassarifolket, bedikfolket og fulanifolket.

## Referanser


## Eksterne lenker
*
Pirquet

**Pirquet** (i dag egentlig **Freiherr Pirquet von Cesenatico, genannt de Merdaga**, kort **von Pirquet**) er en opprinnelig vallonsk (fransk-belgisk) slekt. Familien er en gammel patrisierslekt fra Fyrstbispedømmet Liège. *Jean Martín de Pirquet* virket som kommandant i det fyrstbiskoppelige nasjonalregiment og mottok 14. mai 1742 en adelsstadfesting fra fyrstbiskopen.

*[[Peter Martin Pirquet von Cesenatico|Peter Pirquet, kalt de Merdaga]]* (1781–1861) trådte i østerriksk tjeneste som kadett i 1799, gjorde seg bemerket som østerriksk offiser under Napoleonskrigene og ble senere generalfelttøymester (den nest øverste generalsrang). Han regnes gjerne som den siste valloneren som trådte i Habsburgmonarkiets militærtjeneste. Peter Pirquet mottok i 1813 ridderkorset av Den militære Maria Teresia-ordenen (datert til 1809). I 1818 ble han opptatt i den østerrikske friherrestanden, med navnet **Freiherr Pirquet von Cesenatico**. Cesenatico er en by i Italia, som Peter Pirquet ledet et vellykket angrep på 23. april 1815. Han ble gift i 1825 med Johanna Freiin von Mayern, og var far til Anton Freiherr Pirquet von Cesenatico (1826–1848) som falt i Rivoli i 1848 og som posthumt mottok ridderkorset av Den militære Maria Teresia-ordenen, og til Peter Zeno von Pirquet, som var en kjent politiker i Østerrike-Ungarn på 1800-tallet som riksdags- og landdagsmedlem. Han var gift med Flora Freiin von Pereira-Arnstein, som tilhørte en jødisk bankierfamilie fra Wien. De var foreldre til barnelegen og immunologen *[[Clemens von Pirquet]]* (1874–1929), som bl.a. er opphavsmann til begrepet allergi og til den tidligere dominerende tuberkulosetesten pirquetprøven («Pirquet»), og til rakettforskeren *[[Guido von Pirquet]]* (1880–1966), som har fått krateret *[[Pirquet (månekrater)|Pirquet]]* på Månen oppkalt etter seg.

Idag lever medlemmer av slekten i ulike land.


File:Peter von Pirquet Litho.jpg|Østerriksk generalfelttøymester Peter Martin Pirquet von Cesenatico, opprinnelig fra Vallonia
File:Pirquet.jpg|Barnelegen Clemens von Pirquet, som oppfant ordet allergi og pirquetprøven


## Referanser


## Litteratur
* C. v. Wurzbach, Biographisches Lexikon des Kaiserthums Oesterreich, Bd. 22, Wien, 1870, S. 342ff.
*J. Hirtenfeld, Der Militär-Maria-Theresien-Orden und seine Mitglieder, Wien, 1857, S. 949ff. und S. 1748.
*Elsbeth Hoff: Das Leben und Wirken des Wiener Klinikers Clemens Freiherr von Pirquet. Nolte-Verlag, Düsseldorf 1938
*Richard Wagner: Clemens von Pirquet. His life and work. Hopkins Press, Baltimore, Md. 1968
*Hans Asperger: Pirquet von Cesenatico, Klemens Frh.. I: Österreichisches Biographisches Lexikon 1815–1950 (ÖBL). Band 8. Verlag der Österreichischen Akademie der Wissenschaften, Wien 1983, ISBN 3-7001-0187-2, S. 39 f.
Pirquet (månekrater)

**Pirquet** er et krater på Månen, oppkalt etter rakettforskeren Guido von Pirquet (se Pirquet).

## Litteratur
*Andersson, L. E.; Whitaker, E. A. (1982). NASA Catalogue of Lunar Nomenclature. NASA RP-1097.

## Eksterne lenker
*
Gylfi Gylfason

**Gylfi Gylfason** (født 22. september 1977 i Reykjavík) er en islandsk håndballspiller, som spiller for Haukar Hafnarfjörður.

Gylfason, som også har spilt profesjonelt i flere tyske klubber, står notert med 27 kamper og 31 mål for det islandske landslaget. Gylfason deltok også for Island i OL i 2004.

## Referanser


## Eksterne lenker
*
Roland Eradze

**Roland Val­ur Era­dze** (født 1971) er en russiskfødt islandsk tidligere håndballspiller.

Eradze har spilt landslagshåndball for Island, hvor han står notert med 52 kamper. Eradze deltok også for Island i OL i 2004.

## Referanser


## Eksterne lenker
*
Tesla (andre betydninger)

**Tesla** refererer gjerne til Nikola Tesla, fysiker og oppfinner, blant annet.

**Tesla** kan også henvise til:

*Tesla (selskap), bilfabrikant av elektriske biler i California.
**Tesla Roadster, sportsbil laget av ovennevnte produsent.
**Tesla Model S, bil fra samme produsent.
**Tesla Model 3, bil fra samme produsent.
**Tesla Model X, bil fra samme produsent.
**Tesla Model Y, bil fra samme produsent.
*Tesla, måleenhet
*Nicola Tesla A kraftverk, kullkraftverk i Serbia
*Nicola Tesla B kraftverk, kullkraftverk i Serbia
*Nikola Tesla lufthavn, lufthavn i Beograd, Serbia
Gornji Milanovac

**Gornji Milanovac** (serbisk: Гoрњи Милановац) er en by og en kommune i Serbia. Navnet betyr *Øvre Milanovac*, som skjelner byen fra Donji Milanovac eller *Nedre Milanovac*. Byen teller vel 24.000 innbyggere, mens det bor vel 44.000 i kommunen. Byens grunnleggelse fant sted i 1853. Det opprinnelige navnet var Despotovac, etter elven Despotovica. I 1859 fikk byen sitt nåværende navn på forespørsel fra fyrst Miloš Obrenović I.

Byen har vennskapsavtale med Vefsn kommune og herunder Mosjøen.

## Referanser


## Eksterne lenker
*
Ahold

**Koninklijke Ahold N.V.** er et stort nederlandsk konsern som driver supermarkeder i Europa og USA. Selskapet hadde i 2006 en omsetning på omtrent 45 milliarder euro og ca. 160&nbsp;000 ansatte. Ahold er børsnotert på Euronext Amsterdam.

Selskapets røtter kan spores tilbake til 27. mai 1887 da Albert Heijn-supermarked ble grunnlagt i Oostzaan. Supermarkedkjeden ekspanderte gjennom første halvdel av det 20. århundre og ble børsnotert i 1948. Selskapet ble den største supermarkedkjede i Nederland og ekspanderte inn i spiritusforretninger og kosmetikkforretninger i 1970-årene og endret navn til Ahold (hvilket står for *Albert Heijn Holdings*) i 1973. Selskapet ekspanderte ytterligere fra midten av 1970-årene og kjøpte kjeder i Spania, USA og Portugal, og akselererte oppkjøpene i siste halvdel av 1990-årene med oppkjøp i Latin-Amerika, Øst-Europa og Asia.

I 2003 kunngjorde Ahold at et amerikansk datterselskap gjennom en årrekke bevisst hadde opplyst for stor inntjening. Etterfølgende ble størrelsen oppgjort til mere enn 1 milliard euro. En rekke ledende medarbeidere måtte tre tilbake, og i 2006 inngikk Ahold forlik i et gruppesøksmål anlagt i USA, hvoretter Ahold skal betale erstatninger på over 1 milliard euro til aksjonærer som kjøpte aksjer i Ahold i den relevante periode.

## Eksterne lenker
*
Trond Nilssen

**Trond Nilssen** (født 22. august 1990) er en norsk skuespiller.
Han debuterte i filmen *[[Kongen av Bastøy]]* i 2010 som Olav. Trond Nilssen var også å se i rollen som Anton i *[[Sønner av Norge (2011)|Sønner av Norge]]*.

I 2012 kom filmen *[[Uskyld (2012)|Uskyld]]*, hvor Trond Nilssen spilte rollen som den 18 år gamle Ruud. Trond Nilssen vant Amandaprisen i 2011 for beste mannlige bi-rolle for sin rolle som Olav i *Kongen av Bastøy*. Han ble nominert til Kanonprisen 2016 i klassen beste mannlige hovedrolle for *[[Pyromanen]]* som er basert på virkelige hendelser.

## Filmografi
* 2010: *[[Kongen av Bastøy]]*
* 2011: *[[Sønner av Norge (2011)|Sønner av Norge]]*
* 2012: *[[Uskyld (2012)|Uskyld]]*
* 2016: *[[Pyromanen]]*

## Referanser


## Eksterne lenker
*
NYSE Euronext

**NYSE Euronext, Inc.** var et internasjonalt finansselskap som drev flere børser i USA og Europa, blant annet New York-børsen og Paris-børsen. Selskapet ble opprettet 4. april 2007 gjennom en fusjon mellom NYSE Group, Inc. og Euronext N.V. Hovedkontoret lå på Wall Street i New York.

I 2012 ble selskapet kjøpt opp av Intercontinental Exchange, som senere la Euronext på børs som et selvstendig selskap.

## Referanser

## Eksterne lenker
*
Konstantin (navn)

**Konstantin** (russisk Константин) er et mannsnavn med opprinnelse i det romerske navnet *Constantinus*, «konstant, trofast».

Andre former av navnet inkluderer: Constantin, Konstantinos, Kostadin, Kanstantsin, Konstantyn, Konstyantyn, Kostandin og Constantijn.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Konstantin den store (272&ndash;337), romersk keiser
* Constantin Hansen (1804&ndash;1880), dansk historiemaler
* Konstantin Tsiolkovsky (1857&ndash;1935), russisk rakettforsker
* Constantin Brâncuși (1876&ndash;1957), rumensk billedhogger

## Referanser


## Eksterne lenker
Sulayman

**Sulayman** (arabisk ) er en arabisk form av det tyrkiske mannsnavnet *Süleyman*, som er en tyrkisk form av *[[Salomon]]*. Navnet har opprinnelse i hebraiske שָׁלוֹם (shalom), «fred». Navnet transkriberes også som *Sulaiman* og *Suleiman*.

## Utbredelse
*Sulayman* er et utbredt arabisk mannsnavn ifølge *Dictionary of Arab Names*.

|}

## Kjente personer med navnet
Personene i listen er ordnet kronologisk etter fødselsår.
### Fornavn
* Suleiman I den store (1494&ndash;1566), sultan over Det osmanske riket
* Sulayman Al-Bassam (f. 1972), kuwaitisk dramatiker
* Abu Sulayman Jazairi (d. 2008), algerisk al-Qaida-leder
* Sulaiman Al-Habib, saudiarabisk lege og forretningsmann
### Etternavn
* Raja Sulayman (1558&ndash;1575), raja av Maynila
* Shah Muhammad Sulaiman (1886&ndash;1941), indisk høyesterettsdommer
* Omar Suleiman (1936&ndash;2012), egyptisk etterretningsoffiser
* Elia Suleiman (f. 1960), palestinsk filmregissør og skuespiller
* Muna AbuSulayman (f. 1973), arabisk akademiker

## Referanser


## Eksterne lenker
Rust og bein

***Rust og bein*** (originaltitel: *De rouille et d'os*) er en fransk-belgisk romantisk dramafilm fra 2012, med regi av Jacques Audiard. Hovedrollene innehas av Marion Cotillard og Matthias Schoenaerts. 

## Handling
Filmens handling følger det kompliserte forholdet mellom Stéphanie, som trener spekkhoggere i akvariet i Antibes og den fattige alenefaren Ali. De møtes tilfeldig da Stéphanie får problemer utenfor nattklubben der Ali er dørvakt. Han kjører henne hjem, og gir henne telefonnummeret sitt. Stéphanie havner i en ulykke der hun mister begge bena, og flere måneder senere ringer hun Ali. Hun har sitt apatisk i leiligheten sin siden hun kom hjem fra sykehuset, men Ali får overtalt henne til å bli med ut. 

Ali har tatt med seg sønnen sin fra Belgia til Sør-Frankrike der søsteren bor, og tatt ulike strøjobber som utkaster på nattklubb og nattevakt. Så får han tilbudet om å delta i illegale boksekamper. 

## Mottakelse
*Rust og bein* hadde premiere den 17. mai 2012 på Filmfestivalen i Cannes. Filmen fikk god mottakelse, både internasjonalt og i Norge. Filmen ble nominert til Golden Globe 2013 for beste fremmedspråklige film og Cotillard ble nominert til beste kvinnelige skuespiller. 

## Spesialeffekter (VFX)
Ulykken fører til at kvinnen må amputere bena rett under knærne. For å skape illusjonen av at hovedrolleinnehaver Marion Cotillard hadde mistet begge ben, brukte hun grønne knestrømper som i postproduksjonen ble databehandlet. 

## Medvirkende
* Marion Cotillard som Stéphanie
* Matthias Schoenaerts som Ali
* Armand Verdure som Sam, Alis fem år gamle sønn
* Corinne Masiero som Anna, Alis søster
* Céline Sallette som Louise
* Bouli Lanners som Martial, Alis illegale manager
* Mourad Frarema som Foued, Alis kamerat
* Jean-Michel Correia som Richard
* Yannick Choirat som Simon

## Referanser


## Eksterne lenker
* 
*
Viliam Schrojf

**Viliam Schrojf** (født 2. august 1931, død 1. september 2007) var en Tsjekkoslovakisk målvaktlegende. Han har 39 landskamper, og har i karrieren spilt for Křídla vlasti Olomouc, Slovan Bratislava, Lokomotíva Košice. Han er oppvokst i Praha, der han spilte for lokale klubben Admira Praha XIII. (Prahas lokale fotballag). Schrojf gikk som 21-åring til Klubben  Křídla vlasti Olomouc. I 1955 ble han oppdaget av Slovan Bratislava hvor han var med på å vinne en seriemesterskap samme år. Schrojf etablerte seg på  Slovans A-laget og hadde en lang og suksessrik periode der.  Han fikk totalt 240 opptredener for Slovan. Han ble med Slovan cupmester i  årene 1962 og 1963. I år 1965 flytter Viliam Schrojf til Lokomotíva Košice, og forlot dermed Slovan, klubben han hadde spilt for ti år.
 
## Landslagskarriere
 
Han fikk sin debut for seniorlandslaget i 4. oktober 1953 i Praha, da han kom på som innbytter i andre omgang mot Ungarn. Han stod i mål i to store turneringer:EM i 1960 og VM i 1962.
I VM i fotball 1962 i den endte Tsjekkoslovakia på andreplass, ble Viliam Schrojf kåret til beste VM  keeper. Han har representert det Tsjekkoslovakiske landslaget 39 ganger. Schrojf' ferdigheter ga ham klengenavnet «Svart katt ».

## Meritter
* VM i fotball 1962-sølv 
* Ble kåret til beste VM  keeper.  1962
* EM i fotball 1960- bronse
* Tsjekkoslovakiske mesterskap med Slovan  1955
* Tsjekkoslovakiske cupmester med Slovan 1962, 1963, 1965

## Referanser


## Eksterne lenker
* 
* Profil - national-football-teams.com (engelsk)
Skånske lov

**Skånske lov** (svensk: *Skånelagen*) er den eldste danske landskapslov og en av de eldste nordiske, nedskrevne lovsamlinger fra det 13. århundre.

Loven ble anvendt i den geografiske regionen Skåneland som den gang besto av Skåne, Halland, Blekinge og Bornholm. I en kortere periode, ble den også anvendt på Sjælland.

Skånske lov ses i flere middelaldermanuskripter, deriblant i Codex Runicus, datert til omkring 1300 og skrevet på runer. Foruten Skånske lov inneholder samlingen her også *Skånsk kirkelov* og danskenes eldste sang Drømte mig en drøm i nat.

Erkebiskop i Lund, Anders Sunesen, bearbeidet Skånske lov til latin i *Liber Legis Scanie*.

Loven var gjeldende inntil 1683, da det ble innført svensk rett i Skåne, Halland og Blekinge.

## Referanser


## Eksterne lenker
* Dübeck, Inger: ''Skånske lov og den europæiske baggrund'', Jyske Samlinger, Bind Ny række, 18, 3, tidsskrift.dk
Grime

Ei **grime** er remmer av lær, tekstiler eller polyester som festes rundt hodet på et større tamdyr når dyret holdes, bindes eller leies. Ei grime har ikke munnbitt.

Grima gjør det vanskelig for dyret å slite seg, og om dyret forsøker det, vil ikke dyret så lett skade seg i motsetning til om dyret hadde et tau rundt halsen. Dyr på beite eller som går i løsdrift er enklere å fange om de går med grime. 

## Bilder

Fil:Horse headshot 4397.jpg|Hest med grime
Fil:Llama vor Zirkuswagen.jpg|Lama med grime
Fil:Show halter.jpg|Okse med grime
Fil:Border Leicester closeup.jpg|Sau med grime
Fil:DogHalter wb.jpg|Grime på hund


## Se også
* Hodelag, bissel

## Eksterne lenker
* 
*
The Girl

***The Girl*** er en britisk biografisk dramafilm fra 2012 produsert for TV av BBC og HBO Films med regi av Julian Jarrold. Hovedrollene innehas av Sienna Miller og Toby Jones og handler om den påståtte lidenskapen Alfred Hitchcock hadde for den amerikanske modellen og skuespilleren Tippi Hedren. Hun ble kjent som hovedrolleinnehaver i filmene *[[Fuglene]]* fra 1963 og *[[Marnie]]* fra 1964.

## Handling
Filmen var en delvis fiksjonalisert beretning om forholdet mellom Alfred Hitchcock og Tippi Hedren. I 1961 legger Hitchcock merke til Hedren i en TV-reklame. Hedren får deretter hovedrollen i Hitchcocks nyeste film kalt «The Birds» og regissøren instruerer henne om kjolen og utseendet hennes. Betatt av Hedrens nordiske utseende, blir Hitchcock raskt forelsket i henne. Mens han filmer The Birds, gjør han fysiske fremskritt til henne i en bil. Men Hedren avviser ham, og kommer seg ut av bilen. Som gjengjeldelse for hennes avvisning, utsetter Hitchcock henne for skremmende møter med fugler. En mekanisk fugl ødelegger glasset til en telefonkiosk under filming, og Hedren blir skadd i ansiktet på grunn av alt det ødelagte glasset.

Under en scene i filmingen skal Hedrens karakter bli fanget på et loft med mange aggressive fugler, men Hedren oppdager at Hitchcock har beordret at alle de mekaniske fuglene skal erstattes med levende fugler. Hitchcock krever også at scenen skal filmes flere ganger, frem til han er fornøyd med at Hedrens reaksjon ser mest mulig autentisk ut. Dette tar flere dager med filming, og Hedren blir traumatisert. The Birds blir en stor suksess på kino. Hitchcock og Hedren begynner deretter arbeidet med en ny film, kalt Marnie. Imidlertid synes Hedren at filmens innhold (inkludert en scene med ekteskapelig voldtekt) og Hitchcocks besettelse av henne blir alt for mentalt og følelsesmessig utmattende.

## Rolleliste
Rollelisten består av:
* Toby Jones som Alfred Hitchcock
* Sienna Miller som Tippi Hedren
* Penelope Wilton som Peggy Robertson
* Imelda Staunton som Alma Reville
* Candice D'Arcy som Josephine Milton
* Carl Beukes som Jim Brown
* Conrad Kemp som Evan Hunter

## Premiere og mottakelse

Filmen er basert på boka *Spellbound by Beauty: Alfred Hitchcock and His Leading Ladies* fra 2009 som beskriver forholdet mellom Hitchcock og de damene han benyttet som hovedrolle i filmene sine.

*The Girl* hadde premiere kun en måned før spillefilmen *[[Hitchcock (film)|Hitchcock]]* som handler om perioden han lagde *[[Psycho]]*.

Toby Jones ble nominert til Golden Globe 2013 for beste mannlige skuespiller i TV-drama eller TV-film og Sienna Miller ble nominert i den kvinnelige kategorien. Filmen ble nominert i klassen beste TV-film eller miniserie.

## Referanser


## Eksterne lenker
*
Nødlidenhetslån

**Nødlidenhetslån** er et lån som gis av norske utenriksstasjoner og ambassader underlagt utenriksdepartementet til norske statsborgere for å dekke hjemreise til Norge når særlige tilfeller gjør at vedkommende ikke er i stand til å dekke utgiftene selv eller ingen andre kan garantere for utgiftene.

For å få innvilget lån må søkeren være norsk statsborger, ha fast adresse og lønn, pensjon eller trygd i Norge. Hvis ikke lånet tilbakebetales ved hjemkomst kan beløpet innkreves av skattemyndighetene ved lønnstrekk.

## Eksterne lenker
* Om nødlidenhetslån på utenriksdepartementets nettsider
Ervikelva

**Ervikelva** kan vise til:

*Ervikelva (Harstad) – ei elv i Harstad kommune i Troms
*Ervikelva (Hamarøy – ei elv i Hamarøy kommune i Nordland
*Ervikelva (Osen) – ei elv i Osen kommune i Sør-Trøndelag
*Lakseelva (også kalt Ervikelva) - ei elv i Selje kommune i Sogn og Fjordane
Sam Byram

**Samuel Mark «Sam» Byram ** (født 1993) er en engelsk fotballspiller som spiller for .

Han ble tatt ut til U20-landslaget til England i mai 2013, men en skade hindret ham i å være med til Tyrkia i 2013 FIFA U-20 World Cup.

## Referanser


## Eksterne lenker
*
Gary Peterson

**Gary Peterson** (født 1966) er en amerikansk-norsk trompetist, komponist og dirigent.

Peterson har sin utdannelse fra Louisiana State University og Boston University, og har siden 1999 vært ansatt som solotrompeter ved Bergen filharmoniske orkester.

Hans komposisjoner har vært spilt inn på plate av blant andre Stavanger Brass Band, Dragefjellets Musikkorps og Martin Winter. Peterson har hatt flere solistoppdrag med blant andre BIT20 Ensemble, Singapore Symphony Orchestra og Bergen Filharmoniske Orkester.

Peterson var fra 1996 til 2000 musikalsk leder for Sinfonia Calcania i Boston, og har i Norge dirigert blant andre BIT20 Ensemble, Gazza's Razztime Orchestra, Forsvarets Musikkorps Vestlandet samt flere ensembler og kor ved Griegakademiet. Fra 1997 har han vært kunstnerisk leder for Dragefjellets Musikkorps, som han i 2006, 2007 og 2009 har vunnet NM for janitsjarkorps med.

Gary Peterson har dirigert både Krohnengen Brass Band og Tertnes Brass i forbindelse med norgesmesterskapet for brassband.

## Referanser


## Kilder
* Dirigentbiografi hos Dragefjellets Musikkorps

## Eksterne lenker
* 
*
Sorteringssamfunnet

**Sorteringssamfunnet** er et begrep som beskriver et samfunn der enkelte individer er sortert bort fra samfunnet på bakgrunn av egenskaper. Begrepet blir brukt av Høyre og Kristelig Folkeparti (KrF) i den politiske debatten.

Begrepet "sorteringssamfunn" er sammensatt av ordene sortering og samfunn. Det blir oftest brukt i sammenheng med etiske debatter om gen- og bioteknologi.

## Bruken av ordet
Begrepet sorteringssamfunn er ikke et nytt begrep og Hilde Frafjord Johnson tok i bruk begrepet allerede 4. september 1993 i et intervju med Aftenposten.  Begrepet sorteringssamfunn blir blant annet brukt i debatten rundt tidlig ultralyd.

## Debatten om sorteringssamfunn
Forfatteren Thorvald Steen har deltatt i debatten og advart mot farene ved det han mener kan utvikle seg til et sorteringssamfunn. Ola Didrik Saugstad, barnelege og professor i barnesykdommer ved Universitetet i Oslo har også deltatt i debatten og gitt uttrykk for sin bekymring. Både Steen og Saugstad har vunnet Livsvernprisen, henholdsvis i 2013 og 2007. KrF og Høyre bruker begge ordet for å advare mot ideen om at noen kan sorteres bort i fra samfunnet. Jens Stoltenberg har uttalt at det er urettferdig å påstå at kvinner som velger å ta tidlig ultralyd er for et sorteringssamfunn. I den politiske debatten finnes også de som hevder at sorteringssamfunnet allerede er her, og at det nødvendigvis ikke er noe negativt.

## Referanser
Sarpsborg Janitsjarkorps

**Sarpsborg Janitsjarkorps** (SJK) er et norsk musikkorps fra Sarpsborg.

Korpset ble stiftet 26. september 1923 som Sarpsborg Ungdomskorps, og byttet til det nåværende navnet i 1946.

Korpset er gjennom et samarbeid med Heimevernet også «HV-01 Musikkorps» og opptrer gjennom denne funksjonen som representasjonskorps for Heimevernet i Østfold.

Korpset har i en årrekke vært i det øverste sjiktet av norske janitsjarkorps og har foruten en rekke «pallplasseringer» også to NM-titler å vise til. SJK har gitt ut 1 LP, 3 CD-er og 1 DVD, og er i tillegg representert på en rekke CD-utgivelser med musikk fra norgesmesterskapene de har deltatt på.

## Faste dirigenter
* 1923–1929: Ole J. Hox
* 1929–1934: Ernst Jacobsen
* 1934–1947: Christian Grønstad
* 1947–1968: Holger Arvesen
* 1968–1971: John Dalene
* 1971–1973: Holger Arvesen
* 1973–1977: Christer Johannesen
* 1978: Arne Kvalø
* 1978–1997: Christer Johannesen
* 1998–2011: Geir Holm
* 2012: Ulike prosjektdirigenter
* 2013– Rune Halvorsen

## Kilder
* Sarpsborg Janitsjarkorps' hjemmeside
## Eksterne lenker
*
Saveh

**Saveh** er en by i Iran og var tidligere en del av Persia. Stedet er kjent som hjembyen til de tre vise menn.
 
## Eksterne lenker
*
Ola Rokkones

**Ola Rokkones** er navnet til flere personer:

* Ola Rokkones (lege) (1921−2013), norsk lege, direktør for Norges Familieråd.
* Ola Asdahl Rokkones (født 1983), norsk saksofonist og musikkfestivalsjef.
Québec-avtalen

**Québec-aftalen** var et dokument som skisserte betingelsene for en koordinert utvikling av de grunnleggende vitenskapene og de tekniske utviklingene relatert til kjernefysisk energi mellom Storbritannia og USA. Avtalen ble underskrevet av Winston Churchill og Franklin D. Roosevelt 19. august 1943 i Québec i Canada.

Avtalen var nødvendig fordi samarbeidet rundt atomvåpen mellom USA, Storbritannia og Canada på det tidspunktet var så komplisert at Churchill hadde undersøkt muligheten for et rent britisk atombombeprosjekt. I juli 1943 hadde amerikanske embetsmenn oppklart noen misforståelser rundt Storbritannias motiver, og et utkast til avtalen ble utarbeidet.

## Eksterne lenker
*  Québec-avtalen
Living in the Past

***Living in the Past*** er et dobbelt samlealbum utgitt av Jethro Tull i juni 1972. Samlingen består av albumspor, singler, to konsertspor og avsluttes med EPen *Life Is a Long Song*.

De fire første albumene er representert med ett spor hver, som ikke alltid er blant de mer berømte fra albumene.

Etter at Jethro Tull slo igjennom i USA med *[[Aqualung]]* i 1971, og *[[Thick as a Brick]]* toppet listene i juni 1972, ble denne samlingen satt sammene av flere utgivelser fra før *Aqualung*, og som ikke var tilgjengelige i USA, pluss et fotoalbum.

«Just Trying to Be» og «Wond'ring Again» er fra juni 1970 og var tidligere ikke utgitt noe sted. Konsertsporene på *side tre* fra Carnegie Hall, 4. november 1970 ble senere utgitt på *[[Stand Up]]*s deluxe-utgave i 2010.

Alle albumene til Jethro Tull utenom debutalbumet *[[This Was]]* hadde tidligere også vært topp 5 på VG-lista. *Living in the Past* nådde 8.-plass i Storbritannia og  3.-plass i USA i 1972.

## Sporliste
Alle sanger er skrevet av Ian Anderson, med mindre noe annet er oppgitt.

;Side én
#«A Song for Jeffrey» - 3.20 (fra *[[This Was]]*)
#«Love Story» - 3.02
#«Christmas Song» - 3.05
#«Living in the Past» - 3.20
#«Driving Song» - 2.39
#«Bourée» (Bach arr. Jethro Tull) - 3.43 (fra *[[Stand Up]]*)

;Side to
#«Sweet Dream» - 4.02
#«Singing All Day» - 3.03
#«Teacher» - 4.08
#«Witch's Promise» - 3.49
#«Inside» - 3.49 (fra *[[Benefit (album)|Benefit]]*)
#«Just Trying to Be» - 1.36

;Side tre (Konsertopptak)
#«By Kind Permission Of» (John Evan) - 10.11
#«Dharma for One» (Anderson/Clive Bunker)  - 9.45 

;Side fire
#«Wond'ring Again» - 4.12
#«Hymn 43» - 4.24 (fra *[[Aqualung (album)|Aqualung]]*)
#«Life Is a Long Song» - 3.18
#«Up the 'Pool» - 3.10
#«Dr. Bogenbroom» - 2.59
#«From Later» - 2.06
#«Nursie» - 1.38

## Personell
;Jethro Tull
* Ian Anderson - sang, akustisk gitar, fløyte, mandolin, balalaika, Hammondorgel og fiolin
* Martin Barre - elektrisk gitar, akustisk gitar, perkusjon og kor på «Dharma for One»
* John Evan - piano, orgel, Mellotron, cembalo, celeste, perkusjon og kor på «Dharma for One»
* Glenn Cornick - bass, Hammondorgel på «Singing All Day».
* Clive Bunker - trommer
* Mick Abrahams - elektrisk gitar på «A Song for Jeffrey» og «Love Story»
* Jeffrey Hammond-Hammond - bass på «Hymn 43» og *Life Is a Long Song*-sporene
* Barriemore Barlow - trommer på *Life Is a Long Song*-sporene
;Øvrige medvirkende
* David Palmer - strykearrangement og dirigent

## Referanser
A Passion Play

***A Passion Play*** er et album av Jethro Tull, utgitt i juli 1973. Som på *Thick as a Brick* består albumet kun av et tittelspor, men i overgangen mellom *side én og *side to* avbrytes «A Passion Play» av en fortelling om en hare som hadde mistet sine briller.

*A Passion Play* er presentert som en teatralsk fortelling i fire akter over en enkelt sammenhengede sang (delt i to albumspor). Angående den narrative handlingen av albumet er tekstene selv svært kompliserte, historien ofte uklar, og mye er overlatt til den enkeltes tolkning.

Det er sannsynlig at Ian Anderson baserte den generelle strukturen i *A Passion Play* rundt et vanlig kristent syn på livet etter døden, og ikke mer enn det. Stykket er ikke er kristent verk eller en bestemt kommentar på religion, i motsetning til *Aqualung*.

Passion Play / [[Mysteriespill]] er et drama som gjenspeiler Jesu dom, korsfestelse og død.

I august 1973 nådde *A Passion Play* toppen av [[Billboard 200]]-lista i USA, og nådde som vanlig topp 5 i Norge.  

== Sporliste ==
«A Passion Play» er skrevet av [[Ian Anderson]] <small>*</small>

;Side én
#«A Passion Play» - 23:07
;Side to
#«A Passion Play» - 22:04

*<small> * «The Story of the Hare Who Lost His Spectacles» er en del av «A Passion Play» og ligger et sted på slutten av *side én* og begynnelsen av *side to*. Skrevet av Ian Anderson, John Evan og Jeffrey Hammond-Hammond. Det ble også laget en videosom ble vist under konsertene i 1973/1974.</small>

===Program===
*<small>Act I:</small> Ronnie Pilgrims Funeral: a winter's morning in the cemetery
*<small>Act II:</small> The Memory Bank: a small but comfortable theatre with a cinema screen - the next morning
**Interval  <small>(«The Story of the Hare Who Lost His Spectacles»)</small>
*<small>Act III:</small> The business office of G. Oddie and Son - two days later
*<small>Act IV:</small> Magus Perdé's drawing room at midnight

===Sportitler===
Opprinnelig i [[1973]] var det bare ett spor på *A Passion Play*, men på MFSLs Gull-CD-utgave fra 1998 dukket det opp en liste der «A Passion Play» var oppdelt i 16 spor.

På samlingen *M.U. – The Best of Jethro Tull* (1976) er «Overseer Overture»  listet som *«A Passion Play» (Edit #8)*, og på *Repeat – The Best of Jethro Tull – Vol II* (1977) er «Flight from Lucifer» listet som *«A Passion Play» (Edit #9)''.

### Sporliste: <small>MFSLs Gull-CD fra 1998</small>

# «Lifebeats» - 1.14
# «Prelude» - 2.14
# «The Silver Cord» - 4.29
# «Re-Assuring Tune» - 1.11
# «Memory Bank» - 4.20
# «Best Friends» - 1.58
# «Critique Oblique» - 4.38
# «Forest Dance #1» - 1.35
# «The Story of the Hare Who Lost His Spectacles» - 4.18
# «Forest Dance #2» - 1.12
# «The Foot of Our Stairs» - 4.18
# «Overseer Overture» - 4.00
# «Flight from Lucifer» - 3.58
# «10.08 to Paddington» - 1.04
# «Magus Perdé» - 3.55
# «Epilogue» - 0.43

## Personell
;Jethro Tull
* Ian Anderson - sang, akustisk gitar, fløyte, sopranino- og sopransaksofon
* Martin Barre - elektrisk gitar
* John Evan - piano, orgel, synthesizer, tale
* Jeffrey Hammond-Hammond - bass, vokal
* Barriemore Barlow - trommer, timpani, klokkespill, marimba

## Referanser
Korrelatet

**Korrelatet** er et ledd (i en oversetning) som modifiseres av en relativsetning og som har samme referanse som den relativiserte posisjonen i relativsetningen. I setningen *Viggo tilber kvinnen som Susanne giftet seg med* er det nominalfrasen *kvinnen* som er korrelatet.
The Saturday Evening Post

***The Saturday Evening Post*** er et amerikansk nyhetsmagasin som kommer ut annenhver måned. Det ble publisert ukentlig under denne tittelen fra 1897 til 1969, og kvartalsvis og deretter annenhver måned fra 1971.

## Eksterne lenker
* 
* ''Saturday Evening Post'' Society – Nåværende utgiver av *the Saturday Evening Post Magazine* og saturdayeveningpost.com
Brookhaven National Laboratory

**Brookhaven National Laboratory** eller **BNL** er et tverrvitenskapelig amerikansk forskingslaboratorium på Long Island i staten New York i USA. Det ble opprettet i 1947 av ni universiteter i det nordøstlige USA, kalt Association Universities, Inc., som et fellestiltak for forsking innen kjerne- og partikkelfysikk. BNL blir i dag ledet av Association Universities, Inc. i samarbeid med energidepartementet (DOE) i Washington, D.C. Forskningen er innafor fysikk, kjemi, biologi, medisin og energi- og miljøteknikk. 

## Referanser


## Kilder
* 

## Eksterne lenker
* 
* Brookhaven National Lab
* Summer Sundays at Brookhaven National Laboratory
Den relativiserte posisjonen

**Den relativiserte posisjonen** er en posisjon i en relativsetning som har samme referent som korrelatet. Den relativiserte posisjonen kan være uttrykt (ved et relativt eller et resumptivt pronomen) eller uuttrykt (en tom plass). Norsk lar vanligvis den relativiserte posisjonen være uuttrykt. I setningen *Viggo tilber kvinnen som Susanne giftet seg med* er den relativiserte posisjonen den tomme plassen i relativsetningen etter preposisjonen *med*.

Hvilke posisjoner som kan relativiseres, varierer fra språk til språk. Ifølge relativiseringshierarkiet er det en tverrspråklig tendens til at mindre oblike/markerte posisjoner (som f eks subjekt) lettere relativiseres enn mer oblike/markerte posisjoner (som f eks styring til preposisjon).

I nyere internasjonal forskning bruker man gjerne betegnelsen "NPrel" om den relativiserte posisjonen.

## Litteratur
* Keenan, Edward i Shopen, Timothy (red) 1985: *Language typology and syntactic description*, Cambridge: Cambridge University Press, s. 146-160
Kill Buljo 2

***Kill Buljo 2*** er en norsk film som hadde verdenspremiere i Heggelia i Målselv fredag 13. desember 2013. Den er en oppfølger til filmen *[[Kill Buljo]]*. 

Filmen ble spilt inn på location i Finnmark og Thailand.

## Handling
Den fryktede Jompa Tormann er endelig tilbake. Det har gått fem år siden han tok hevn forrige gang, men han mener at noen igjen har gjort ham en stor urett.

Nå må Jompa reise til Thailand hvor alt snart blir enda større, mer kaotisk, og enda mer blodig.

## Rolleliste
* Jompa Tormann: Stig Frode Henriksen
* Anniken Skaiwalker: Ingrid Bolsø Berdal 
* Randi: Ewa Da Cruz
* Sid Wisløff: Tommy Wirkola
* Bleik Carrington: Christian Rubeck
* Obi Wank Tjernobyl: Vegar Hoel
* Hans Ollo: Jeppe Laursen
* Frøydis: Triana Iglesias Holten
* Bukaka: Ørjan Gamst
* Cato: Jørn Tore Nilsen
* Major Tits: Ivar Lykke
* Tante Hasj: Kim S. Falck-Jørgensen

## Referanser


## Eksterne lenker
*
Godmanchester

** Godmanchester ** er en by og verdslig sogn i grevskapet Cambridgeshire i England med rundt &nbsp;innbyggere. Byen ligger på sørsiden av elven Great Ouse, sør for den større byen Huntingdon, og ved motorveien A14.

## Historie
Byen ligger på samme sted som den romerske byen Durovigutum. Den fikk charter av kong Johan i 1212, skjønt den hadde vært en markedsby og kongelig gods for en del år allerede. Arkeologi har påvist forhistorisk bosetning før den ble en by i romersk tid. Bosetningen lå ved et veikryss for romerske veier, ved Ermine Street, Via Devana (fra Cambridge, mellom Colchester og Chester) og en militær vei fra Sandy i Bedfordshire, som alle passerte gjennom Godmanchester. I motsetningen til Huntingdon har det blitt avdekket store mengder arkeologiske funn i midten av Godmanchester. Her det to bevarte områder med et stort antall tudorhus i tømmerrammer, den største er Tudor Farm, datert til rundt 1600 og restaurert i 1995. Farm Hall, der tyske fysikere med antatt tilknytning til atombombeforskning i Nazi-Tyskland som del av Operation Epsilon (1945), ligger i Godmanchester.

## Referanser


## Eksterne lenker
* Huntingdonshire District Council, lokalmyndighetene
* The Parish Church of Saint Mary the Virgin, Godmanchester, sognekirken
* Samfunnsnettsted for Godmanchester
* Godmanchester Porch Museum
* Godmanchester Baptist Church
Ina Backer

**Ina Margrete Backer** (født Danielsen; 1916–1996) var en norsk arkitekt og motstandskvinne.
## Liv og virke
### Bakgrunn
Hun var datter av Julie og Edvard Danielsen, kontreadmiral og søster av løytnant Per Danielsen. Hun var gift med krigsfotograf Ole Friele Backer, og mor til sosialantropologen Berit Backer.

I 1940 ble hun utdannet arkitekt fra Norges tekniske høgskole i Trondheim.

### Andre verdenskrig
Etter at kampene i Norge i 1940 var over arbeidet hun i Brente steders regulering. Hun ble arrestert sammen med sin mor Julie 22. september 1941 i forbindelse med opprullingen av radiostasjonen Oldell. Hun satt som fange på Grini, der hun ble sittende krigen ut.

### Senere virke
Etter krigen var hun engasjert i gjenoppbyggingen av Finnmark. Hun arbeidet da i Boligdirektoratet.

Backer arbeidet så fra 1955 til 1961 i Norges Statsbaner, der hun var ved arkitektkontoret. Her tegnet hun bl.a. Koppang stasjon og Slependen stoppested. For NSB tegnet hun også funksjonærboliger i Sira.

Backer tegnet rundt 1960 lavblokker med 240 leiligheter for USBL i Olav Nygards veg på Ulsrud i bydelen Østensjø i Oslo.Backer var senere engasjert i bevaringsarbeid. Fra 1965 til 1971 arbeidet hun ved byantikvaren i Oslo, deretter var hun fra 1972 førsteantikvar hos Riksantikvaren. Som førsteantikvar var hun særlig engasjert i arbeid med gamle statsbygninger, i særdeleshet prestegårder.

## Bibliografi
* «Prestegårdshager», *Fortidsminneforeningens årbok 1980*, s. 87–104
*  
* «Gammelt løkkehus på flyttefot», *Byminner*, nr. 4, 1964 s. 33–36
* «Hustypene i gjenreisingen», i *Gjenreisingen av Finnmark og Nord-Troms*, Oslo: Cammermeyer, 1948, s. 179–182

## Referanser
Thomas Farrell (general)

**Thomas Francis Farrell** (født 3. desember 1891 i Brunswick i New York, død 11. april 1967 i Reno i Nevada) var assisterende leder for Manhattanprosjektet etter Leslie Groves og leder for feltoperasjonene i prosjektet. Under første verdenskrig tjenestegjorde han med 1. ingeniørkorps på Vestfronten, og ble tildelt Distinguished Service Cross og den franske Croix de guerre. Etter krigen ble han instruktør ved ingeniørskolen, og senere ved United States Military Academy i West Point. Han forlot hæren i 1926 for å jobbe med kanal- og vannveier for delstaten New York frem til 1930, og som leder for konstruksjonen av New York State Department of Public Works fra 1930 til 1941.

## Referanser


## Eksterne lenker
*  Annotated Bibliography for Thomas Farrell from the Alsos Digital Library for Nuclear Issues
*  Story of the Ledo Road
*  General Thomas Farrell expresses his views at North Field base in Tinian Island, in WWII
*  Farrell's report of the Trinity bomb test
Resumptivt pronomen

Et **resumptivt pronomen** (i relativsetninger) er et personlig pronomen som befinner seg på plassen til den relativiserte posisjonen og som er koreferent med korrelatet. 
Norsk har ikke resumptive pronomener, men de finnes i mange andre språk. I denne setningen fra engelsk dagligtale - *They noticed the house that its roof was damaged* – er *it* et resumptivt pronomen, siden det er et personlig pronomen som fyller en syntaktisk posisjon (i dette tilfellet subjektet) inne i relativsetningen.

Resumptive pronomen har mye til felles med relativprononomen, men skiller seg fra dem på to måter. Relativpronomen befinner seg alltid først i relativsetningen, mens resumptive pronomen forblir i sin utgangsposisjon, dvs at de har den samme posisjonen de ville ha hatt om de hadde vært vanlige pronomener i oversetningen.  I en relativfrase som *the girl that I talked to her* er *her* et resumptivt pronomen i sin utgangsposisjon. Dette kan sammenlignes med *the girl whom I talked to*, der *whom* er et relativpronomen som innleder relativsetningen. En annen forskjell – særlig når det gjelder indoeuropeiske språk – er at relativpronomen vanligvis er homonyme med spørrepronomen (jf Engelsk *who* og *which*). Resumptive pronomen derimot er vanlige personlige pronomen (eller klitiske varianter av disse).
Resumptive pronomener er særlig vanlige ved syntaktiske posisjoner som ligger lavt på relativiseringshierarkiet.

Mira Ariel hevder at insettingen av resumptive pronomener er kognitivt motivert og har å gjøre med hvor tilgjengelig («accessible») korrelatet er. Dette er avhengig av faktorer som avstanden mellom korrelatet og den relativiserte posisjonen, hvorvidt korrelatet er bestemt eller ubestemt, hvor mange ord korrelatet inneholder, samt andre forhold. Ariels analyse av resumptive pronomen følger av hennes mer generelle teori om noun phrase accessibility. 
Resumptive pronomen kan også brukes mer generelt om et pronomen som ”dupliserer”et ledd tidligere i setningen som det har felles referanse med. De er kjent fra romanske språk, f eks italiensk: *Luigi lo vide* = «Luigi jeg ser ham».

## Referanser

Ariel, Mira 1999: 'Cognitive Universals and Linguistic Conventions, *Studies in Language* 23:2, s. 217–269


## Litteratur
* Ariel, Mira 1999: 'Cognitive Universals and Linguistic Conventions, *Studies in Language* 23:2, s. 217–269 
* Harbert, Wayne 2007: *The Germanic Languages*, Cambridge: Cambridge University Press, s. 420–472
* Keenan, Edward og Shopen, Timothy (red.) 1985: *Language typology and syntactic description*, Cambridge: Cambridge University Press, s. 146–160
Henry Maitland Wilson

**Henry Maitland Wilson** (født 5. september 1881 i London, død 31. desember 1964 i Chilton i Buckinghamshire i England), også kjent som «Jumbo» Wilson, var en britisk offiser som deltok i boerkrigen og første verdenskrig og som ble en høytstående britisk general i Midtøsten og Middelhavet under andre verdenskrig. Han ble beskrevet som «fornuftig, men ikke spektakulær» og hadde Winston Churchills fortrolighet.

## Litteratur
* 
* Hackett, J.W: *Wilson, Henry Maitland* in Dictionary of National Biography (1985)
* 
* Wilson, Patrick Maitland: *Where the Nazis Came* ISBN 1-904244-23-8 (2002)

## Referanser


## Eksterne lenker
* 
*
Tour de France 1933

**Tour de France 1933** var den 27. utgaven av sykkelrittet Tour de France og ble avholdt fra 27. juni til 24. juli 1933.

## Gjennomføringen av rittet
Rittet ble vunnet av franskmannen Georges Speicher foran to italienere, med en margin på 4 minutter. Speicher vant tre etapper som ga han bonussekunder. Belgieren Jean Aerts vant seks etapper. For første gang var også en *Touriste-routier* på podiet (Giuseppe Martano på tredjeplass). Frankrike vant lagkonkurransen, mens den spanske syklisten Vicente Trueba, ble den første rytter til å vinne klatretrøya. Forsvarende mester André Leducq, stile på start, men slet underveis å endte på 31.-plass til slutt selv om han vant to etappeseiere.

Tidsbonusen på 2 minutter hadde stor påvirkning på resultatene til rittet. Takket være bonusen vant Georges Speicher rittet. Foruten ville italieneren Learco Guerra (ble nummer 2 til slutt) ha vunnet.

## Endringer fra 1932
I 1932 hadde tidsbounsene stor påvirkning på sammenlagtresultatene, foruten hadde avstanden mellom førsteplassen og andreplassen vært tre sekunder. (Men totalt var dette over 24 minutter.) I 1933 ble bonustidene redusert fra fire til to minutter.

For første gang ble klatretrøya en offisiell konkurranse under rittet. Tidligere år hadde dette vært en kåring gjort av hovedsponsoren l'Auto.

## Resultater
### Etapper

### Sammenlagt

### Lagkonkurranse

### Klatretrøya
Klatretrøya ble tildelt for førstegang i 1933. Det var med 16 fjell i ruten i 1933, der første 10 syklistene på toppen fikk poeng. 10 til førstemann, 9 til andre, osv.

## Referanser


## Eksterne lenker
* Tour de France 1933 resultater
Belinda (andre betydninger)

**Belinda** kan referere til:
* Belinda, et kvinnenavn
* Belinda (måne), en måne til planeten Uranus
* Belinda (sigar), et cubansk sigarmerke
* Belinda (sanger), en meksikansk artist
Hitchcock (film)

***Hitchcock*** er en amerikansk biografisk dramafilm fra 2012 som handler om regissøren Alfred Hitchcock og hans forhold til kona Alma Reville i perioden han laget filmen *[[Psycho]]*. Filmen har premiere i Norge 8. mars 2013.

Filmen har Anthony Hopkins i hovedrollen som Alfred Hitchcock og Helen Mirren i rollen som kona Alma Reville. 

## Handlingsreferat
I 1959 publiserer Alfred Hitchcock sin siste film, Med hjertet i halsen, som blir en suksess, både kommersiell og blant kritikerne. Men han blir plaget av en reporters insinuasjon om at han burde pensjonere seg. Hitchcock avviser en rekke film-forslag, inkludert Casino Royale og The Diary of Anne Frank, til fordel for en skrekk-roman kalt Psycho av Robert Bloch, basert på seriemorderen Ed Geins. Hitchcocks kone og samarbeidspartner, Alma, er ikke begeistret for ideen. I tillegg forsøker hennes venn, forfatter Whitfield Cook, for at hun burde skrive hennes eget manus.

Ledelsen ved Paramount Pictures viser seg også å være vanskelige å overtale, og tvinger Hitchcock til å finansiere filmen personlig. Alma begynner et personlig samarbeid med Whitfield Cook om et manus, uten Hitchcocks viten. Hitchcock oppdager hva Alma gjør, og mistenker henne for å ha en affære. Denne bekymringen påvirker Hitchcocks arbeid med Psycho. Alma tar midlertidig over produksjonen av filmen, når Hitchcock er sengeliggende etter å ha kollapset etter over-arbeid. En versjon av Psycho blir dårlig mottatt av film-studioet. Men Alma oppdager at Whitfield som har sex med en yngre kvinne ved strandhuset.

## Rolleliste
* Anthony Hopkins som Alfred Hitchcock
* Helen Mirren som Alma Reville
* Scarlett Johansson som Janet Leigh
* Toni Collette som Peggy Robertson
* Danny Huston som Whitfield Cook
* Jessica Biel som Vera Miles
* James D'Arcy som Anthony Perkins
* Michael Stuhlbarg som Lew Wasserman
* Ralph Macchio som Joseph Stefano
* Kurtwood Smith som Geoffrey Shurlock
* Michael Wincott som Ed Gein
* Richard Portnow som Barney Balaban
* Wallace Langham som Saul Bass
* Richard Chassler som Martin Balsam
* Josh Yeo som John Gavin
* Paul Schackman som Bernard Herrmann

## Mottakelse
Filmen fikk blandede kritikker internasjonalt, men stort sett positive. Filmen ble nominert til Oscar 2013 for beste hår og sminke. Helen Mirren ble i tillegg nominert til en rekke priser for sin innsats i filmen, blant annet Golden Globe for beste kvinnelige skuespiller.

## Se også
Se også filmen *[[The Girl]]* fra 2012 som omhandler perioden Alfred Hitchcock lagde filmene *[[Fuglene]]* (1963) og *[[Marnie]]* (1964)

## Referanser


## Eksterne lenker
* 
*
Thomas Farrell

**Thomas Farrell** eller **Tom Farrell** er navnet til flere personer:

*Thomas Farrell (general) (1891–1967), amerikansk general
*Tommy Farrell (1921–2004), amerikansk skuespiller
*Thomas Richard Farrell (1926–1958), newzealandsk pianist
*Tom Farrell (mellomdistanseløper) (født 1944), amerikansk friidrettsutøver
*Tom Farrell (langdistanseløper) (født 1991), britisk friidrettsutøver